Oregon, răpus de incendii devastatoare. Flăcările sunt de neoprit.
Guvernatorul spune că incendiile au distrus sute de case din Oregon. Autorităţile au declarat că au fost găsite două persoane moarte. Flăcările și norii de fum au dus la închiderea autostrăzilor.
Vântul din nord-vestul Pacificului a împins incendiile și mai mult în Oregon.Guvernatorul statului, Kate Brown, a spus că s-ar putea să fie cea mai mare pierdere de vieți omenești și bunuri din cauza flăcărilor de neoprit. Doi oameni au fost găsiți morți într-o mașină."Vom vedea și vom continua să vedem devastare și pierderi de vieți. Suntem într-un mod de salvare acum, iar asta înseamnă că ne concentrăm exclusiv asupra vieții și siguranței, protejând oamenii în fața focului. Acesta este singurul nostru obiectiv pentru moment", a afirmat Les Hellman, comandantul incendiului.Și California se luptă cu flăcările. Din cauza incendiilor, cerul statului american este portocaliu. Unele incendii au pornit de la natură, dar nu toate. Așa numitul incendiu El Dorado, care până acum a ars 4500 de hectare, a izbucnit de la o fumigenă lansată la o petrecere. Acum distracția îi va costa scump. Foarte scump. Ar putea plăti toată intervenția. Cu acest focar luptă aproape 1000 de pompieri, ajutați de 6 elicoptere și 140 de vehicule.